# data[].attributes.body
Elevii clasei a IV-a de la Școala Gimnazială Bazna, împreună cu omologii lor din 9 școli europene au primit provocarea de a crea o carte on-line, ce avea să conțină elemente de vocabular în engleză,  exprimate prin desen. Între activitățile incluse în proiect s-au numărat: video-prezentări ale grupurilor de lucru, sesiune de votare a celui mai reprezentativ poster, interpretare de cântece pe temă dată, creare de puzzle on-line, schimb de felicitări și, bineînțeles crearea paginilor cărții prevăzute în obiectivele proiectului.

# data[].attributes.body
Articol publicat pe site-ul Școlii Gimnaziale Bazna, în partea de Activități educative, subsecțiunea Proiecte.

# data[].attributes.body
Beneficiind de abundența spațiului natural, am ales să particip la un proiect bazat pe studiul unui colț bine delimitat din jurul școlii. Participanți la acest proiect activ, desfășurat pe timpul celor 4 sezoane, sunt elevii clasei a III-a, Velț. Aceștia au fost pozitiv motivați în activități de descoperire a mediului înconjurător prin studierea elementelor din cadrul unui perimetru special amenajat pentru acest lucru. Scopul principal al proiectului este acela de a descoperi mediul înconjurător, iar unul dintre obiective este acela de a învăța limba engleză pe domeniul Științelor Naturii.

# data[].attributes.body
Am ales participarea la un proiect care viza schimbul de felicitări între elevii claselor a VII-a din 12 școli europene. Tema felicitărilor a fost Crăciunul și Revelionul, cu obiceiurile aferente culturii fiecărei țări participante. Pe baza unei liste întocmite de coordonatoarea proiectului, fiecare elev a primit numele prietenului de corespondență, căruia i s-a adresat o scrisoare de felicitare. Elevii s-au bucurat de un mod inedit de a folosi cunoștințele de limba engleză acumulate, precum și de ambientul creat de situația de comunicare si interacțiune cu alți elevi europeni.

# data[].attributes.body
Pe parcursul semestrului 2 al anului școlar în curs, elevii claselor a II-a de la structurile Bazna și Velț au primit cu bucurie onoarea de a fi creatorii unor fluturași de hârtie, dedicați pentru 30 de școli participante. Folosind culori, materiale și tehnici diverse micii creatori au ocazia de a descoperi o parte din lumea multicoloră care definește primăvara. Un alt avantaj al acestui set de activități îl constituie posibilitatea oferită elevilor de a localiza pe hartă țările incluse în proiect și determinarea în spațiu și timp a "călătoriei" fluturilor. Cele 30 de exemplare create vor fi trimise prin poștă, până la sfârșitul lunii Aprilie, așa încât fiecare grup de elevi să se bucure de colecția de fluturi în plină primăvară.

# data[].attributes.body
Alt proiect activ pe parcursul celui de-al doilea semestru al anului școlar în curs, îi regăsește ca participanți tot pe elevii clasei a I-A, Bazna. Obișnuiți cu elemente de vocabular în engleză, dar și cu interacțiunea on-line cu alte școli, aceștia vor avea posibilitatea să pună bazele creării unei cărți virtuale despre tradiții și elemente cu specific pascal din țara noastră. Proiectul va avea o desfășurare de 2 luni, timp în care participanții vor face schimb de informații despre obiceiurile zonale petrecute de Paște, dar și despre cultura țării pe care o reprezentăm.